Mosonmagyaróvár, 2011. szeptember 01.

SZAKMAI GYAKORLAT

*követelménye*

Vidékfejlesztési MSc szak

A hallgató tanulmányai folyamán köteles négy hetes szakmai gyakorlaton részt venni a záró dolgozat konzulenssel történt egyeztetés alapján. A gyakorlat ideje szervesen illeszkedik a szak tanévi rendszeréhez, amely

normál féléves képzésnél: 2 – 3. szemeszter,

kereszt féléves képzésnél: 3 – 4. szemeszter

közötti nyári időszakra esik. Gyakorlat kreditértéke: 0, eredmény bekerül a leckekönyvbe.

A hallgatók a gyakorlati helyen ismerjék meg:

* a térségfejlesztés időszerű kihívásait,
* a gazdálkodó egység gazdálkodásának rendjét,
* a hazai és a külföldi pályázati lehetőségeit,
* a gyakorlati hely kapcsolatrendszerét,
* a „humántőke” hasznosulásának gyakorlatát, fontosságát,
* a gazdálkodásra ható térségi, gazdasági szabályozás eszközrendszerét,
* a humánpolitikához tartozó összefüggések lényegét.

A hallgatók kísérjék figyelemmel:

* az aktuális fejlesztési koncepciók megvalósulását,
* a pályázati rendszer működését,
* az elnyert pályázatok kivitelezésének rendszerét, gazdaságosságát.

A hallgatók „Szakmai beszámoló”-ban (egy oldal „Összefoglaló”) írásban, minimálisan 12 oldal terjedelemben tesznek tanúbizonyságot a gyakorlati idő hasznosságáról, az elsajátított ismeret megalapozottságáról.

A szakmai gyakorlat időrendi követelménye:

* a gyakorlati időt megelőző szemeszterben egyeztetés a konzulenssel,
* a gyakorlati hely „Befogadó nyilatkozat” megkérése és iktatása az intézetnél,
* a gyakorlat elvégzése a gyakorlati hely követelményének megfelelően,
* a „Teljesítésigazolás” megkérése és iktatása az intézetnél,
* a „Szakmai beszámoló” elkészítése és határidőre történő (okt. 15.) leadása,
* a szakmai gyakorlat tapasztalatainak bizottság előtti kifejtése.

 dr. Szabó István

 szakfelelős, egyetemi tanár